**Ministru kabineta rīkojuma projekta „Par Latvijas Republikas pārstāvju grupu Latvijas - Lietuvas starpvaldību pārrobežu sadarbības komisijā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar 1999.gada 10.septembrī Panevežā parakstītā Latvijas Republikas valdības un Lietuvas Republikas valdības līguma par pārrobežu sadarbību (turpmāk – Līgums) 5.pantu, Ministru kabinets ar 2011.gada 5.septembra rīkojumu Nr.431 „Par Latvijas Republikas pārstāvju grupu Latvijas – Lietuvas starpvalstu pārrobežas sadarbības komisijā” (turpmāk – MK rīkojums Nr.431) noteica Latvijas – Lietuvas starpvaldību pārrobežu sadarbības komisijas (turpmāk – SVK) sastāvu no Latvijas puses. |
| 2. | Pašreizējā situācija un problēmas, kuru risināšanai tiesību akta projekts ir izstrādāts, tiesiskā regulējuma mērķis un būtība | Pēdējā SVK sēde notika 2011.gada 29. - 30.septembrī Jelgavā, Latvijā, par ko tika sagatavots un iesniegts izskatīšanai Ministru kabineta 2012.gada 24.jūlija sēdē Informatīvais ziņojums „Par pārrobežu sadarbības stiprināšanu Latvijas – Igaunijas un Latvijas – Lietuvas Starpvaldību komisijās”. Saskaņā ar rotācijas principu, nākamā SVK sēde bija jāorganizē Lietuvas pusei. Laika posmā no 2012.gada līdz 2014.gadam SVK sēdes netika organizētas.2015.gada 3.novembrī Lietuvas Republikas Iekšlietu ministrija informēja Latvijas Republikas Vides aizsardzības un reģionālās attīstības ministriju (turpmāk – VARAM), ka nākamo sēdi ir plānots organizēt 2015.gada 3.- 4.decembrī Lietuvā.Lai nodrošinātu SVK sēdes protokola parakstīšanu un Latvijas Republikas aktuālo pārstāvju dalību sanāksmē, VARAM ir sagatavojusi Ministru kabineta rīkojuma projektu „Par Latvijas Republikas pārstāvju grupu Latvijas – Lietuvas starpvaldību pārrobežu sadarbības komisijā” (turpmāk – MK rīkojuma projekts).MK rīkojuma projektsparedz Latvijas Republikas pārstāvju sastāva aktualizāciju: mainās VARAM pārstāvju grupas vadītājs, kā arī Satiksmes ministrijas pārstāvis, Ārlietu ministrijas pārstāvis un tā vietnieks, Ekonomikas ministrijas pārstāvis un tā vietnieks, Izglītības un zinātnes ministrijas pārstāvis, Kurzemes plānošanas reģiona pārstāvis un tā vietnieks, Latgales plānošanas reģiona pārstāvis. Papildus SVK sastāvā savu pārstāvi deleģē Zemkopības ministrija, kā arī tiek precizēts Iekšlietu ministrijas pārstāvja ieņemamais amats un Izglītības un zinātnes ministrijas pārstāvja vietnieka ieņemamais amats. Ņemot vērā, ka izmaiņas skar vairāk kā pusi SVK sastāva, Ministru kabineta rīkojums, ar kuru tiek apstiprināta Latvijas Republikas pārstāvju grupu, tiek izdots no jauna.Vienlaikus VARAM vērš uzmanību uz to, ka: 1. MK rīkojuma projekts paredz, ka pārstāvju grupā būs 9 grupas locekļi (neieskaitot pārstāvju grupas vadītāju) no kuriem 3 būs plānošanas reģionu pārstāvji, kas faktiski ir viena trešdaļa (30%) no SVK locekļu skaita.2**.** Līguma 5.pants nosaka, ka ne mazāk kā vienu trešdaļu no SVK locekļiem veido abu Pušu reģionālās un vietējās varas institūciju pārstāvji;Lai nodrošinātu to, ka SVK darbs atbilst Līgumā noteiktajam, puses pirms SVK sēdes vienosies par kopējo sastāvu un tā atbilstību Līguma noteikumiem.3. Līgums tika sagatavots un parakstīts laikā, kad Latvijā eksistēja 2.līmeņa pašvaldības – rajonu padomes. Līdz ar to bija svarīgi nodrošināt, lai SVK tiktu pārstāvētas maksimāli daudz pašvaldības (rajonu padomes). Šobrīd pašvaldību intereses SVK pārstāv plānošanas reģioni.  Līdz ar to, faktiski SVK tiek pārstāvēts vēl lielāks skaits pašvaldību nekā iepriekš un uzskatām, ka pašvaldību interešu pārstāvība SVK ir pietiekama.Ievērojot augstākminētos apstākļus, ilgtermiņā ir plānots pārskatīt (un nepieciešamības gadījumā aktualizēt) Līguma noteikumus, lai tie pilnībā atbilstu faktiskajai situācijai, tostarp, attiecībā arī uz SVK izveidošanu un SVK sastāvu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM sadarbībā ar Ārlietu ministriju, Ekonomikas ministriju, Iekšlietu ministriju, Izglītības un zinātnes ministriju, Satiksmes ministriju, Zemkopības ministriju, Kurzemes plānošanas reģionu, Latgales plānošanas reģionu un Zemgales plānošanas reģionu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Nav |

|  |
| --- |
| Anotācijas II-VI sadaļa – rīkojuma projekts šīs jomas neskar |

Vides aizsardzības un reģionālās attīstības ministrs K.Gerhards

Vīza:

Vides aizsardzības un reģionālās attīstības ministrijas

valsts sekretārs G.Puķītis

25.11.2015.

612

V.Prokopoviča, 67026471

vita.prokopovica@varam.gov.lv